विजयवाड़ा विमानक्षेत्र

विजयवाड़ा विमानक्षेत्र भारत के आंध्र प्रदेश राज्य में स्थित, विजयवाड़ा शहर जो कि आंध्र प्रदेश की राजधानी भी है को सेवा प्रदान करता है। इसका IATA कोड है: VGA और ICAO कोड है: VOBZ। यह एक अंतर्राष्ट्रीय नागरिक हवाई अड्डा है। इसकी रन-वे की लंबाई 3360 मीटर (11020) फुट है। यह हवाई अड्डा विजयवाड़ा के गन्नवरम में स्थित है,जो कि राष्ट्रीय राजमार्ग 16 के निकट अवस्थित है यह राजमार्ग चेन्नई से कोलकाता को जोड़ती है।

 इतिहास 
गन्नवरम स्थित हवाई क्षेत्र द्वितीय विश्व युद्ध के दौरान एक सेन्य अड्डे के रूप में कार्य करता था, जिसे बाद में एक नागरिक हवाई अड्डे में परिवर्तित कर दिया गया था। पहली बार एयर डेक्कन ने हैदराबाद और विजयवाड़ा के बीच सितंबर 2003 में एक दैनिक सेवा शुरू की। 2011 तक, इस हवाई अड्डे पर केवल एक दिन में चार उड़ानें थीं जो किंगफिशर एयरलाइंस द्वारा संचालित की जाती थी। 2011 में,  एयर इंडिया और कुछ निजी एयरलाइंस स्पाइसजेट और जेट एयरवेज ने इस हवाई अड्डे के लिए सीधी उड़ानें शुरू कीं, लेकिन बाद में जेट एयरवेज ने इसकी सेवा समाप्त कर दी। एक क्षेत्रीय एयरलाइन एयर कोस्टा ने अक्टूबर 2013 में  विजयवाड़ा से अपनी परिचालन सेवा शुरू किया लेकिन, जिसने बाद में सेवाओं को निलंबित कर दिया।

बढ़ते हुए यात्री यातायात को पूरा करने के लिए, अक्टूबर 2015 में एक नए अंतरिम टर्मिनल भवन की नींव रखी गई थी। 12 जनवरी 2017 को खोला गया यह टर्मिनल, जिसे प्रति वर्ष 20 लाख यात्रियों को संभालने के लिए डिज़ाइन किया गया था। यह टर्मिनल अगले चार-पाँच वर्षों तक के लिए यात्री आवश्यकताओं की पूर्ति लिए पर्याप्त होने की उम्मीद थी जब तक कि दुसरा बड़ा टर्मिनल नहीं बन जाता।
घरेलू सेवाओं को अंतरिम टर्मिनल में स्थानांतरित करने के बाद, इस पुराने हवाई अड्डे के टर्मिनल भवन को बंद कर दिया गया था और इसे अंतरराष्ट्रीय सेवाओं को संभालने के लिए  तैयार किया गया था। इस टर्मिनल में एक सीमा शुल्क और आप्रवासन विभाग के अलावा अतिरिक्त सुविधाओं और सुरक्षा व्यवस्था से सुसज्जित था। 

 बाहरी लिंक 

 सन्दर्भ 
श्रेणी:आन्ध्र प्रदेश के विमानक्षेत्र